9. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΗΣ ΠΡΟΝΟΙΑΣ Αριθ. Ε.Β. 8887 της 9 Ιαν./26 Μαρτ.  1954 (ΦΕΚ Β΄ 60). Περί του τρόπου καθορισμού της λιανικής τιμής πωλήσεως των τμηματικώς πωλουμένων συσκευασιών των φαρμακευτικών ιδιοσκευασμάτων αλλοδαπής. Έχοντες υπ’ όψιν: 1)Τας διατάξεις του από 27.6.35 Α. Νόμου, του υπ’ αριθ. 1946/42 Ν.Δ/τος κλπ. Η εκάστοτε καθοριζομένη τιμή λιανικής πωλήσεως φαρμακευτικού ιδιοσκευάσματος αλλοδαπής εις μεγάλον εμβαλλάγιον ισχύει μόνον εφ’ όσον χορηγείται ολόκληρος ή διατιμηθείσα συσκευασία, εις ην όμως περίπτωσιν διατίθεται εις το κοινόν μέρος εκ του μεγάλου εμβαλλαγίου το ποσοστόν κέρδους του φαρμακοποιού θα υπολογίζεται εν αναλογία προς την πωληθείσαν εκάστοτε ποσότητα βάσει της ισχυούσης, δυνάμει της υπ’ αριθ. 55204/28.8.53 αποφάσεως της εξ Υπουργών Επιτροπής κλίμακος. Η ισχύς της παρούσης άρχεται από της 15 Ιαν. 1954. 